Številka: 4302-5/2016/5

Datum: 21. 7. 2016

**POVABILO K ODDAJI PONUDBE ZA IZOBRAŽEVANJE NA TEMO »SPREMEMBE REGULATIVNEGA OKVIRA S PODROČJA ELEKTRONSKIH KOMUNIKACIJ«**

Vsebina

[A. Namen povpraševanja 3](#_Toc451335389)

[B. Vsebina povpraševanja 3](#_Toc451335390)

[C. Pogoji, ki jih mora izpolnjevati ponudnik 4](#_Toc451335391)

[D. Merila za izbiro najugodnejše ponudbe 4](#_Toc451335392)

[E. Način in rok za predložitev ponudbe 5](#_Toc451335393)

[F. Pogoji za pravilnost ponudbe 5](#_Toc451335394)

[G. Pojasnila ponudnikom 5](#_Toc451335395)

#

# A. Namen povpraševanja

Evropska komisija pripravlja spremembe regulativnega okvira s področja elektronskih komunikacij (v nadaljevanju: regulativni okvir), ki bodo vplivale na delovanje Agencije kot nacionalnega regulativnega organa za področje elektronskih komunikacij. Glede na to, da je Evropska komisija še v fazi izdelave predloga sprememb relevantnih direktiv in da bodo kasneje v okviru postopka sprejemanja te tudi predmet obravnave na ravneh posameznih držav članic, je za Agencijo pomembno, da se še pred njihovim sprejemom seznani z različnimi pogledi na spremembe s strani drugih držav članic, telekomunikacijske industrije in drugih deležnikov, prav tako pa tudi s samimi nameni Evropske komisije glede sprememb regulativnega okvira. Ker bi tovrstno zbiranje podatkov in pogledov s strani zaposlenih Agencije terjalo kar nekaj kadrovskih resursov in časa, prav tako pa tudi morebitno dodatno znanje drugih tujih jezikov (ne le angleškega), se je Agencija odločila, da ta pregled in predstavitev zaposlenim Agencije opravi zunanji strokovnjak v obliki enodnevnega strokovnega izobraževanja (vključno s pisnim preverjanjem znanja), ki se bo izvedlo v prostorih Agencije.

# B. Vsebina povpraševanja

Predmet javnega naročila je izvedba enodnevnega izobraževanja na temo »Sprememba regulativnega okvira s področja elektronskih komunikacij«. Izobraževanje bo potekalo v prostorih naročnika, in sicer en dan v obdobju med 5. 9. 2016 in 9. 9. 2016, glede na zmožnosti oziroma potrebe naročnika, v skladu z dogovorom z izvajalcem.

Naročnik od izvajalca pričakuje, da bo izvedel izobraževanje, ki bo zajemalo vsaj:

* kratek pregled trenutno veljavne ureditve regulativnega okvira (pregled trenutnega stanja);
* predstavitev namena in razlogov za spremembe regulatornega okvira, kot jih je podala Evropska komisija,
* opis postopka sprejemanja sprememb novega regulativnega okvira in vloge države članice ter možnosti njenega sodelovanja pri sprejemanju sprememb;
* pregled aktivnosti Evropske komisije v zvezi s spremembo regulativnega okvira;
* predstavitev področij urejanja, ki se spreminjajo (vsebina predlaganih sprememb);
* opis razvoja, novih smernic in trendov na področju (regulacije) trga elektronskih komunikacij;
* odprte dileme v zvezi s predvidenimi spremembami regulativnega okvira;
* poglede in odzive drugih držav članic, organa BEREC in relevantnih deležnikov na trgu elektronskih komunikacij glede posameznih področij regulativnega okvira, ki bodo predmet sprememb;
* prednosti in slabosti posameznih predlaganih sprememb regulativnega okvira ter ocena njihovih učinkov na trg in regulacijo.

Ponudnik mora v svoji ponudbi izdelati podroben program izobraževanja po urah in osnutek pisnega preverjanja znanja, ki mora vsebovati minimalno 15 vprašanj iz vsebin predavanj.

Program izobraževanja je obvezni sestavni del ponudbe. Izvajalec mora program izobraževanja prilagoditi potrebam naročnika, glede na njegovo področje dela oziroma pristojnosti in naloge v skladu z nacionalno zakonodajo ter glede na zgoraj navedene vsebine, ki jih mora zajemati izobraževanje. V kolikor bi naročnik presodil, da je treba v program izobraževanja vključiti še morebitne druge ali dodatne vsebine, ki jih program ponudnika ne bi vseboval, ali bi presodil, da je treba katere izmed njih bolj poglobljeno predstaviti, mora ponudnik te zahteve naročnika upoštevati in navedene vsebine v predavanja vključiti oziroma podrobneje predstaviti.

V zvezi s predmetnim izobraževanjem bo moral izvajalec pripraviti gradiva (v obliki prezentacije) in končno poročilo z rezultati pisnega preverjanja znanja po posameznih udeležencih ter skupno oceno.

# C. Pogoji, ki jih mora izpolnjevati ponudnik

C.1. Ponudnik mora navesti:

* vsaj dve (2) referenci, ki dokazujeta, da je v zadnjih treh (3) letih pred rokom za oddajo ponudb izvedel izobraževanje v zvezi s področjem elektronskih komunikacij, pri čemer je moral izkazati poznavanje evropskega regulativnega okvira, regulatornih praks in primerjalni vidik te tematike (ureditev v drugih državah, s poudarkom na državah članicah EU, sodna praksa Sodišča Evropske unije in podobno);
* vsaj eno (1) referenco, ki dokazuje, da je v zadnjih treh (3) letih pred rokom za oddajo ponudb izvedel svetovalne storitve s področja elektronskih komunikacij, ki so zajemale regulatorno-pravne vidike.

**Dokazilo:** Reference (OBR-4), pri čemer ni treba, da so te potrjene s strani naročnika posla.

C.2. Ponudnik mora navesti predavatelja oziroma predavatelje, ki bodo izvedli predmetno izobraževanje (OBR-5) in ki:

* ima najmanj univerzitetno izobrazbo ustrezne smeri (pravna, ekonomska ali elektro-tehnična);
* ima praktične izkušnje s področja regulacije elektronskih komunikacij;
* ima najmanj triletne izkušnje z izvedbo strokovnih predavanj oziroma izobraževanj s področja predmeta naročila;
* je v zadnjih treh (3) letih pred rokom za oddajo ponudb izvedel najmanj dve (2) primerljivi predavanji oziroma izobraževanji v Sloveniji ali dve (2) mednarodni predavanji oziroma izobraževanji (v tujini oziroma v angleškem jeziku), kot so predavanja na mednarodnih konferencah ali seminarjih, drugim regulatorjem in organom, v akademskih institucijah in podobno;
* je bil v zadnjih treh (3) letih pred rokom za oddajo ponudb avtor najmanj treh (3) strokovnih objav, študij ali člankov na temo evropskega regulativnega okvira oziroma regulacije elektronskih komunikacij.

**Dokazilo:** Seznam projektne skupine (OBR-5), življenjepis predavatelja oziroma predavateljev, navedba predavanj oziroma izobraževanj, navedba povezav do spletnih objav (vir) ali fotokopije strokovnih objav, študij ali člankov (v pisni obliki) in lastna izjava o izpolnjevanju zahtevanih pogojev.

# D. Merila za izbiro najugodnejše ponudbe

Merilo za izbiro najugodnejšega ponudnika je najnižja končna cena.

# E. Način in rok za predložitev ponudbe

Svojo podpisano ponudbo pošljite v zaprti kuverti ali preko elektronske pošte, s pripisom »PONUDBA ZA IZOBRAŽEVANJE NA TEMO SPREMEMBE REGULATIVNEGA OKVIRA S PODROČJA ELEKTRONSKIH KOMUNIKACIJ – NE ODPIRAJ« na naslov:

**Agencija za komunikacijska omrežja in storitve Republike Slovenije**

**Stegne 7**

**1000 Ljubljana**

oziroma na

**info.box@akos-rs.si**

Vašo ponudbo pričakujemo najkasneje do **29. 7. 2016 do 9.00 ure**.

# F. Pogoji za pravilnost ponudbe

Dokumentacija, ki jo morajo predložiti ponudniki:

- Podatki o ponudniku (OBR-1);

- Predračun (OBR-2);

- Vzorec pogodbe (OBR-3);

- Reference ponudnika (OBR-4);

- Seznam projektne skupine (OBR-5);

- Izjava o izpolnjevanju pogojev iz točke C povabila in dokazila (lastna izjava, življenjepis predavatelja oziroma predavateljev, navedba predavanj in navedba povezav do spletnih objav ali fotokopije objav);

- Navedba veljavnosti ponudbe;

- Program izobraževanja.

# G. Pojasnila ponudnikom

Informacije o naročniku so dostopne na [www.akos-rs.si](http://www.akos-rs.si)

OBR-1

**PODATKI O PONUDNIKU**

|  |  |
| --- | --- |
| **Ponudnik (firma ali naziv)** |       |
| **Naslov** |       |
| **Zakoniti zastopnik** |       |
| **Matična številka** |       |
| **Davčna številka oz. ID številka za DDV** |       |
| **Zavezanec za DDV (DA/NE)** |       |
| **Številka transakcijskega računa in naziv banke, pri kateri je odprt** |       |
| **Telefon** |       |
| **Telefaks** |       |
| **Elektronska pošta** |       |
| **Odgovorna oseba za****podpis ponudbe in pogodbe** |       |
| **Kontaktna oseba** |       |
| **Elektronska pošta/telefon kontaktne osebe** |       |

Kraj in datum: Žig in podpis ponudnika:

 OBR-2

**PREDRAČUN**

**PREDMET JAVNEGA NAROČILA:** **IZOBRAŽEVANJE NA TEMO SPREMEMBE REGULATIVNEGA OKVIRA S PODROČJA ELEKTRONSKIH KOMUNIKACIJ**

|  |  |  |  |  |  |  |
| --- | --- | --- | --- | --- | --- | --- |
| ZŠ | Opis blaga/storitve | EM | Količina | Cena na EM brez DDV: | DDV(%) | Vrednost brez DDV: |
|  | **Izobraževanje na temo »Sprememba regualtivnega okvira s področja elektronskih komunikacij«** | izobraževanje | 1 |       | 22 |       |
| Znesek davka: |       |
| **Za plačilo v EUR z DDV:** |       |

Dne: \_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_

OBR-3

**VZOREC POGODBE**

Agencija za komunikacijska omrežja in storitve Republike Slovenije, Stegne 7, 1000 Ljubljana, matična št. 1332899, davčna št. SI10482369, ki jo zastopa in predstavlja direktor Franc Dolenc (v nadaljevanju: naročnik)

in

, matična številka , davčna številka , ki ga zastopa (v nadaljevanju: izvajalec),

se dogovorita in skleneta naslednjo

**POGODBO št. 4302-5/2016/**

**UVODNE DOLOČBE**

1. člen

(1) Naročnik in izvajalec ugotavljata, da:

* je naročnik izvedel enostavni postopek oddaje javnega naročila za izobraževanje na temo »Sprememba regulativnega okvira s področja elektronskih komunikacij«, objavljen na spletni strani naročnika na podlagi 2. točke prvega odstavka 3. člena internega Pravilnika o javnem naročanju (št. 0073-19/2015/1 z dne 4.12.2015) in Prilogo XIV Direktive 2014/24/EU ter v skladu s potrjeno pobudo za izvedbo javnega naročila, ki je priloga sklepa o začetku postopka oddaje javnega naročila št. , z dne ;
* je naročnik na podlagi javnega naročila iz prejšnje alineje in prejetih ponudb z Odločitvijo o oddaji javnega naročila, številka , z dne , izbral izvajalca kot najugodnejšega ponudnika za izvedbo javnega naročila iz prejšnje alineje;
* da je izvajalec strokovno in tehnično sposoben izvesti naročilo po tej pogodbi.

(2) Povabilo k oddaji ponudbe št. 4302-5/2016/5 z dne 21.7.2016 in ponudba izvajalca št.  z dne  (v nadaljevanju: Ponudba) sta sestavni del te pogodbe.

(3) Predmet pogodbe se bo financiral na podlagi Finančnega načrta naročnika za relevantno leto, ki predstavlja podlago za izvajanje aktivnosti.

2. člen

S to pogodbo se pogodbeni stranki dogovorita o splošnih in posebnih pogojih izvajanja javnega naročila iz prejšnjega člena te pogodbe.

**PREDMET POGODBE**

3. člen

(1) S to pogodbo se izvajalec zavezuje, da bo za naročnika izvedel enodnevno izobraževanje na temo »Sprememba regulativnega okvira s področja elektronskih komunikacij«, naročnik pa mu bo za to plačal ceno, določeno v 11. členu te pogodbe.

(2) Izvajalec se zavezuje, da bo storitve po tej pogodbi izvedel tako, da bo:

* izvedel enodnevno izobraževanje na temo »Sprememba regulativnega okvira s področja elektronskih komunikacij, ki bo potekalo v prostorih naročnika, v obsegu 8 šolskih ur in bo izvedeno na dan, ki bo dogovorjen med naročnikom in izvajalcem predvidoma v obdobju med 5.9.2016 in 9. 9. 2016;
* pripravil gradivo za izobraževanje, ki ga bo naročniku posredoval najmanj pet dni pred izvedbo izobraževanja;
* pripravil pisni test za preverjanje znanja za vse udeležence izobraževanja in analiziral rezultate;
* po končanem izobraževanju in analizi rezultatov preverjanja znanja naročniku posredoval končno poročilo o izvedbi vseh opravljenih storitev, vključno z rezultati pisnega testa po posameznih udeležencih in skupno oceno.

(3) Podrobnejše zahteve naročnika v zvezi z izvedbo storitev po tej pogodbi so opredeljene v tehničnih specifikacijah, ki so sestavni del Povabila k oddaji ponudbe št. 4302-5/2016/5 z dne 21.7.2016 in te pogodbe.

(4) Izvajalec se zavezuje, da bo storitve po tej pogodbi opravil v roku 40 dni od podpisa te pogodbe, na dan, kot bo dogovorjen z naročnikom v skladu s prvo alinejo prvega odstavka tega člena*,* glede na zmožnosti oziroma potrebe naročnika.

4. člen

Pogodbeni stranki soglašata, da izvajalec vse materialne avtorske pravice na predmetu te pogodbe prenese na naročnika.

**PRAVICE IN OBVEZE ZA NAROČNIKA IN IZVAJALCA**

5. člen

(1) Naročnik se obvezuje, da bo:

* dal izvajalcu na razpolago vse potrebne informacije, podatke in dokumente, s katerimi razpolaga, in so vezani na izvedbo storitev po tej pogodbi,
* sodeloval s pooblaščenim predstavnikom izvajalca,
* posredoval svoje zahteve izvajalcu v roku, ki bo omogočal normalno izvedbo pogodbenih storitev,
* zagotovil razpoložljivost človeških in informacijskih virov za izvedbo storitev,
* obveščal izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih storitev,
* po zaključenem postopku preveril, ali sta poročilo izvajalca in specifikacija opravljenih del v skladu s podanimi zahtevami.

6. člen

Izvajalec izjavlja, da se je pred oddajo ponudbe in pred podpisom te pogodbe seznanil s predmetom pogodbe, kot je opredeljen v Povabilu k oddaji ponudbe št. 4302-5/2016/5 z dne 21.7.2016, in se obvezuje, da bo:

* izvajal storitev v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter načeli stroke,
* izvajal storitev po tej pogodbi s skrbnostjo dobrega strokovnjaka, pravočasno, brezhibno in kvalitetno, ter v skladu z dobrimi poslovnimi običaji,
* zagotavljal najvišjo kakovost storitev,
* izvajal storitev na najracionalnejši način v okviru naročnikovih specifikacij,
* pri izvajanju storitve uporabljal napredne informacijske tehnologije in metode,
* sodeloval z osebjem naročnika, pri čemer se zavezuje upoštevati njegove specialne, ekonomske in tehnične zahteve,
* dajal potrebna pojasnila in po potrebi projektno reševal probleme,
* izvrševal pogodbene storitve gospodarno v korist naročnika,
* izpolnjeval vse predvidene obveznosti v rokih in na predviden način,
* pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitve,
* pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku omogočal ustrezen nadzor nad izvajanjem storitev po tej pogodbi,
* ves čas izvajanja storitve spoštoval in upošteval zahteve naročnika, vezane na predmet te pogodbe, svojo ponudbo, z dne , na podlagi katere je bil izbran, in določila te pogodbe.

7. člen

Izvajalec daje naročniku soglasje za snemanje izobraževanja, ki je predmet te pogodbe, z dovoljenjem za interno uporabo, t.j. za svoje zaposlene, ne pa tudi za javne objave, posredovanja ali prodajo posnetkov ali dela posnetkov katerikoli tretji oseb, vključno s pogodbenimi partnerji, zunanjimi svetovalci in strankami naročnika.

8. člen

(1) Če naročnik naroči storitev, za katero izvajalec meni, da bi bili z njo kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo v skladu z določbami 19. člena te pogodbe.

9. člen

Naročnikove zahteve ter specifikacije glede predmeta pogodbe se lahko, če je to potrebno zaradi okoliščin, ki jih naročnik ni mogel predvideti, v soglasju z izvajalcem med samim trajanjem pogodbe tudi spremenijo, dopolnijo ali razširijo, pri čemer pa izvajalec v nobenem primeru ni upravičen do povračila kakršnih koli stroškov, ki bi jih spremenjene zahteve morebiti povzročile.

**POOBLAŠČENE OSEBE**

10. člen

(1) S strani naročnika je skrbnik te pogodbe .

(2) S strani izvajalca je skrbnik pogodbe , ki je tudi odgovoren za izvedbo storitev po tej pogodbi.

**POGODBENA CENA**

11. člen

(1) Cena za izvedbo storitev po tej pogodbi znaša  EUR brez DDV, kot izhaja iz izvajalčeve ponudbe št. .

(2) Plačilo iz prejšnjega odstavka tega člena pogodbe bo izvedeno na podlagi v celoti opravljene storitve iz 3. člena te pogodbe.

(3) Pogodbeni stranki sta soglasni, da so vsi stroški izvajalca vključeni v ceno. Cena iz prvega odstavka tega člena vsebuje vse dajatve in stroške, ne vsebuje pa DDV.

(4) Cena je za čas trajanja te pogodbe fiksna.

(5) DDV bo obračunan v skladu z veljavno zakonodajo.

**PLAČILNI POGOJI**

12. člen

(1) Izvajalec se zavezuje, da bo naročniku izstavil in poslal e-račun, opremljen z naročnikovo številko te pogodbe.

(2) Naročnik bo izvajalcu vsak izstavljen e-račun, ki ga bo predhodno potrdil naročnikov skrbnik te pogodbe, plačal na transakcijski račun izvajalca številka IBAN **,** odprt pri banki (naziv banke in BIC) .

13. člen

(1) Naročnik se zavezuje e-račun plačati v 30 dneh, pri čemer začne rok plačila teči naslednji dan po uradnem prejemu e-računa, ki je podlaga za izplačilo, na naslovu naročnika.

(2) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(3) Če naročnik zamudi s plačilom, je izvajalec upravičen zahtevati zakonite zamudne obresti od dneva zapadlosti računa v plačilo do dneva plačila.

*V primeru nastopa s podizvajalcem, ki zahteva neposredno plačilo:*

*(4) Izvajalec pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu. Podizvajalec soglaša, da naročnik namesto izvajalca poravna podizvajalčevo terjatev do izvajalca na transakcijski račun podizvajalca številka IBAN*  *odprt pri banki (naziv banke in BIC)* *.*

*Izvajalec svojemu računu ali situaciji priloži račun ali situacijo podizvajalca, ki ga je predhodno potrdil.*

*Neposredna plačila podizvajalcem bodo izvršena v roku iz prvega odstavka tega člena.*

**JAMSTVA IN GARANCIJSKE OBVEZNOSTI IZVAJALCA**

14. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi ter v skladu s specificiranimi zahtevami naročnika.

(2) Izvajalec jamči tudi za osebe, ki bi po njegovem naročilu opravile storitev ali del storitve, kot če bi jo opravil sam.

(3) V kolikor izvajalec ni sposoben zagotoviti posameznih storitev, ki so predmet te pogodbe, lahko naročnik takšne storitve naroči pri drugih ponudnikih na stroške izvajalca.

**VIŠJA SILA**

15. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POSLOVNA SKRIVNOST**

16. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja te pogodbe.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

(4) Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

(5) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

**POGODBENA KAZEN**

17. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti za vsak dan zamude, vendar največ 10 % od pogodbene vrednosti.

(2) V primeru, da zamuda ali napake pri izvedbi onemogočajo namen oziroma izvedbo posla, lahko naročnik razdre pogodbo in zahteva odškodnino.

(3) V primeru, da izvajalec pogodbene kazni ne plača, ima naročnik pravico, da jo odšteje od še neplačanih obveznosti, ki jih ima do izvajalca po tej pogodbi.

(4) Če je škoda, ki jo utrpi naročnik zaradi zamude pogodbeno dogovorjenega roka za dokončanje prevzetih obveznosti večja od pogodbene kazni, mora izvajalec naročniku povrniti razliko do popolne odškodnine.

**PROTIKORUPCIJSKA KLAVZULA**

18. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

19. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 7 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela na opravlja v skladu s pogodbo, ga naročnik na to opozori. Če v roku 2 dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

20. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

**REŠEVANJE SPOROV**

21. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

22. člen

(1) Pogodba je sklenjena z dnem podpisa zadnje od obeh pogodbenih strank.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

23. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

24. člen

Pogodba je sestavljena v štirih (4) enakih izvodih, od katerih vsaka pogodbena stranka prejme po dva (2) izvoda.

|  |  |
| --- | --- |
| IZVAJALEC: | NAROČNIK:**Agencija za komunikacijska omrežja in storitve Republike Slovenije** |
|  | Franc DolencDirektor |
| V ………………., dne ……………….. | V Ljubljani, dne ………………. |

Priloge:

* ponudba z dne , katere del je predračun,
* Povabilo k oddaji ponudbe, št. 4302-5/2016/5 z dne 21.7.2016

OBR-4

**REFERENCE PONUDNIKA**

Izpolnite preglednico s podatki v skladu z zahtevami iz povabila.

|  |  |
| --- | --- |
| **Naslov projekta / opis predmeta naročila** |  |
| **Vrednost projekta / naročila (brez DDV)** |  |
| **Leto izvedbe projekta / naročila** |  |
| **Kontaktna oseba pri naročniku, ki lahko potrdi referenco (ime in priimek, e-pošta in tel. št.)** |  |

|  |  |
| --- | --- |
| **Naslov projekta / opis predmeta naročila** |  |
| **Vrednost projekta / naročila (brez DDV)** |  |
| **Leto izvedbe projekta / naročila** |  |
| **Kontaktna oseba pri naročniku, ki lahko potrdi referenco (ime in priimek, e-pošta in tel. št.)** |  |

|  |  |
| --- | --- |
| **Naslov projekta / opis predmeta naročila** |  |
| **Vrednost projekta / naročila (brez DDV)** |  |
| **Leto izvedbe projekta / naročila** |  |
| **Kontaktna oseba pri naročniku, ki lahko potrdi referenco (ime in priimek, e-pošta in tel. št.)** |  |

Podpis ponudnika in žig:

\_\_\_\_\_\_\_\_\_\_\_\_\_\_\_\_\_\_\_\_\_\_

PONUDNIK

 OBR-5

**SEZNAM PROJEKTNE SKUPINE**

Pri izvedbi javnega naročila bodo sodelovali naslednji strokovnjaki ponudnika z izkušnjami s področja predmeta tega javnega naročila.

|  |  |  |
| --- | --- | --- |
| **Zap. št.** | **Funkcija v projektni ekipi** | **Ime in priimek** |
| 1. |  |  |
| 2.  |  |  |
| 3.  |  |  |
| 4. |  |  |
| 5. |  |  |

Dne: \_\_\_\_\_\_\_\_\_ Žig in podpis ponudnika:

 \_\_\_\_\_\_\_\_\_\_\_\_\_\_\_\_\_\_\_\_